রাধীশ্যাম রামকুমার মোরার্কা
রাধীশ্যাম রামকুমার মোরার্কা (২৬ মার্চ ১৯২৩ - ২৮ মে ১৯৯৫) রাজস্থানের ঝুনঝুনু থেকে লোকসভার সদস্য ছিলেন। ১৯৫২ সালে তিনি ভারতের জাতীয় কংগ্রেসের প্রার্থী হিসাবে রাজস্থানের ঝুনঝুনু (ঝুনঝুনু ও শ্রী গঙ্গানগর) আসন থেকে প্রথম লোকসভায় নির্বাচিত হয়েছিলেন। তিনি ১৯৭৮ থেকে ১৯৮৪ পর্যন্ত রাজ্যসভার সদস্য ছিলেন। ১৯৯৫ সালে তিনি মারা যান। তিনি মুম্বাইয়ের সিডেনহ্যাম কলেজ অব কমার্স থেকে বি কম পাশ করেছিলেন এবং স্বর্ণপদক পেয়েছিলেন। সংসদ সদস্য হিসাবে পাবলিক অ্যাকাউন্টস কমিটির সদস্য, অনুমান কমিটি ইত্যাদির সদস্য ছিলেন। তিনি বিদেশে বিভিন্ন প্রতিনিধি দলের হয়ে দেশের প্রতিনিধিত্ব করেছিলেন।